Diari Oficial de la Generalitat Valenciana


Sumari del DOGV 9287, del 28-02-2022 (2022/1586)

RESOLUCIÓ de 23 de febrer de 2022, de la consellera de Justícia, Interior i Administració Pública, per la qual s'accepta la renúncia formulada per una de les persones beneficiàries d'una beca per a la realització de pràctiques professionals en la Direcció General de Reformes Democràtiques i Accés a la Justícia concedides a través de la Resolució de 25 de gener de 2022, i es concedeix aquesta beca a una persona de les integrants de la borsa de reserva prevista en la convocatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1586


Data del document
:   23-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 23 de febrer de 2022, de la consellera de Justícia, Interior i Administració Pública, per la qual s'accepta la renúncia formulada per una de les persones beneficiàries d'una beca per a la realització de pràctiques professionals en la Direcció General de Reformes Democràtiques i Accés a la Justícia concedides a través de la Resolució de 25 de gener de 2022, i es concedeix aquesta beca a una persona de les integrants de la borsa de reserva prevista en la convocatòria. [2022/1586]  
Per la Resolució de 5 d'agost de 2021, de la Conselleria de Justícia, Interior i Administració Pública, es van convocar quatre beques per a la realització de pràctiques professionals en la Direcció General de Reformes Democràtiques i Accés a la Justícia amb càrrec a la secció 07, programa 112.70, codi línia S7924000 dels pressupostos de la Generalitat per a l'exercici 2022.  
Mitjançant la Resolució de 25 de gener de 2022, de la consellera de Justícia, Interior i Administració Pública, es van adjudicar les quatre beques convocades, i una de les persones beneficiàries és Delmir Giner Ibáñez.  
En la mateixa resolució es va establir una borsa de reserva per a cobrir les vacants que puguen produir-se en les beques a causa, entre d'altres, de renúncies.  
Amb data 7 de febrer de 2022, Delmir Giner Ibáñez ha presentat escrit de renúncia a la beca concedida per a la realització de pràctiques professionals en aquesta Direcció General de Reformes Democràtiques i Accés a la Justícia.  
De conformitat amb el que es disposa en l'article 21.3 de l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques per la qual s'aproven les bases reguladores de la concessió de beques per a la realització de pràctiques professions en la Sotssecretaria i en les direccions generals de la Conselleria, a proposta del director general de Reformes Democràtiques i Accés a la Justícia, resolc:  
  
Primer  
Acceptar la renúncia de Delmir Giner Ibáñez a la beca concedida per a la realització de pràctiques professionals en la Direcció General de Reformes Democràtiques i Accés a la Justícia.  
  
Segon  
Adjudicar la beca que ha quedat vacant a María Mercedes Blanes Tortajada amb DNI número \*\*\*1476\*\*, primera persona que figura en la borsa de reserva per a la realització de pràctiques professionals en la Direcció General de Reformes Democràtiques i Accés a la Justícia.  
El període de duració de la beca serà d'un any que s'iniciarà l'endemà de la publicació de la resolució de concessió, i es podrà prorrogar sense necessitat de nova convocatòria per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'estiga efectuant així ho requerisca o aconselle.  
  
Tercer  
De conformitat amb el que es disposa en la Resolució de 19 de gener de 2022, de la Conselleria d'Hisenda i Model Econòmic (DOGV 9265, 27.01.22), la quantitat mensual a percebre s'estableix en 1.120,19 ?. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i l'article 42 de l'Ordre PCM/153/2021, de 2 de desembre, i les altres que pogueren correspondre, sense perjudici de les possibles actualitzacions que s'introduïsquen per la Conselleria d'Hisenda i Model Econòmic en relació a la quantitat inicial de percepció per a l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell.  
  
Quart  
La publicació d'aquesta resolució produirà els efectes de notificació a les persones interessades, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant la consellera de Justícia, Interior i Administració en el termini màxim d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de febrer de 2022.- La consellera de Justícia, Interior i Administració Pública: Gabriela Bravo Sanestanislao.